ประกาศของคณะปฏิวัติฉบับที่ 18
ประกาศของคณะปฏิวัติ
ประกาศของคณะปฏิวัติ
ฉบับที่
18
------------

โดยที่คณะปฏิวัติพิจารณาเห็นว่า ในปัจจุบันผลิตภัณฑ์มันสำปะหลังเป็น
สินค้าขาออกที่สำคัญของประเทศ สมควรรักษาคุณภาพผลิตภัณฑ์มันสำปะหลังไว้
ให้เป็นที่เชื่อถือของผู้ซื้อ
และโดยที่ปรากฏว่าในระยะนี้ได้มีผู้นำวัตถุ
อื่นเจือปนผลิตภัณฑ์มันสำปะหลังเป็นผลให้คุณภาพไม่เป็นไปตามมาตรฐานที่กฎ
หมายกำหนด
อันอาจทำให้เกิดความเสื่อมเสียแก่การค้าผลิตภัณฑ์มันสำปะหลัง
โดยส่วนรวมได้
และกระทบกระเทือนต่อผู้ประกอบอาชีพไร่มันสำปะหลังและผู้ทำ
ผลิตภัณฑ์มันสำปะหลังที่สุจริตซึ่งมีอยู่เป็นจำนวนมาก
การกระทำดังกล่าว
นับว่าเป็นการบ่อนทำลายเศรษฐกิจของประเทศอย่างร้ายแรงสมควรกำหนดมาตรการ
ป้องกันปราบปรามผู้กระทำการดังกล่าวเป็นพิเศษ
หัวหน้าคณะปฏิวัติจึงมี
คำสั่งดังต่อไปนี้

ข้อ 1 ผู้ใดเจือปนผลิตภัณฑ์มันสำปะหลังด้วยวัตถุอื่นเป็นผลให้คุณภาพ
ไม่เป็นไปตามมาตรฐานที่กฎหมายกำหนดหรือมีไว้ในครอบครองซึ่งผลิตภัณฑ์มัน
สำปะหลัง
โดยรู้อยู่ว่าเป็นผลิตภัณฑ์มันสำปะหลังที่ไม่เป็นไปตามมาตรฐานที่
กฎหมายกำหนด ต้องระวางโทษจำคุกตั้งแต่สามเดือนถึงห้าปีหรือปรับตั้งแต่ห้า
หมื่นบาทถึงสองแสนบาท หรือทั้งจำทั้งปรับ

ข้อ 2 ให้ผู้ว่าราชการจังหวัด เจ้าพนักงานตำรวจ และพนักงานเจ้าหน้า
ที่ตามกฎหมายว่าด้วยมาตรฐานผลิตภัณฑ์อุตสาหกรรม
และตามกฎหมายว่าด้วยมาตรฐาน
ผลิตภัณฑ์อุตสาหกรรม และตามกฎหมายว่าด้วยมาตรฐานสินค้าขาออกเข้มงวดกวด
ขันผู้ทำผลิตภัณฑ์มันสำปะหลัง
ผู้ทำการค้าขาออกซึ่งผลิตภัณฑ์มันสำปะหลัง
ผู้ประกอบธุรกิจตรวจสอบมาตรฐานสินค้า
และผู้ตรวจสอบมาตรฐานสินค้า เพื่อ
ให้ผลิตภัณฑ์มันสำปะหลังที่ทำและที่ส่งออกไปจำหน่ายต่างประเทศมีคุณภาพตาม
มาตรฐานที่กฎหมายกำหนดโดยเคร่งครัด

ในกรณีที่พบว่า ผู้ใดกระทำความผิดตามข้อ 1 นอกจากต้องถูกลงโทษแล้ว
ถ้าผู้กระทำความผิดจดทะเบียนหรือมีใบอนุญาตตามกฎหมายว่าด้วยผลิตภัณฑ์
อุตสาหกรรม หรือกฎหมายว่าด้วยมาตรฐานสินค้าขาออก
ให้ดำเนินการเพิกถอนการ
จดทะเบียนหรือใบอนุญาตของผู้นั้นทันที
และห้ามมิให้จดทะเบียนหรือออกใบ
อนุญาตตามกฎหมายดังกล่าวให้ผู้นั้นอีก

ในกรณีที่ปรากฏว่าผู้ตรวจสอบมาตรฐานสินค้าหรือเจ้าพนักงาน หรือพนัก
งานเจ้าหน้าที่ผู้ใดรู้เห็นเป็นใจด้วยในการกระทำความผิดนั้น
ให้ดำเนินการ
เพิกถอนใบอนุญาต หรือลงโทษโดยเฉียบขาด

ข้อ 3 ให้รัฐมนตรีว่าการกระทรวงพาณิชย์ รัฐมนตรีว่าการกระทรวงมหาดไทย
และรัฐมนตรีว่าการกระทรวงอุตสาหกรรม
รักษาการตามประกาศของคณะปฏิวัติ
ฉบับนี้

ข้อ 4 ประกาศของคณะปฏิวัติฉบับนี้ให้ใช้บังคับตั้งแต่วันถัดจากวัน
ประกาศในราชกิจจานุเบกษาเป็นต้นไป

ประกาศ ณ วันที่ 8 พฤศจิกายน พุทธศักราช 2520

พลเรือเอก สงัด ชลออยู่

หัวหน้าคณะปฏิวัติ